เตรียมสร้างองค์ความรู้ว่าด้วย ซึนามิ
ประชาไท - 28 ธ.ค.47 องค์ความรู้ในเรื่องคลื่นใต้น้ำนี้ยังสับสนมาก หลังเหตุการณ์ต้องมีการะดมความรู้เป็นการใหญ่ เพื่อเตรียมความพร้อม แม้แต่การกู้ภัยก็ต้องยอมรับว่าในระยะแรกค่อนข้างช้าเพราะทุกคนก็กลัวอาฟเตอร์ช็อค นายจักรภพ เพ็ญแข โฆษกประจำสำนักนายกรัฐมนตรีกล่าว ด้านนายวิษณุ เครืองาม กล่าวว่า นายกรัฐมนตรีกล่าวว่าหลังจากพ้นช่วงวิกฤตนี้ จะต้องมีการสัมมนาทางวิชาการทั้งทางอุตุนิยมวิทยาและทางธรณีวิทยา และสร้างระบบความร่วมมือกันในการเตือนภัยทั้งฝั่งอ่าวไทยและฝั่งอันดามัน รวมทั้งต้องให้ผู้ประสบภัยมาชี้แจงวิธีที่รอดชีวิต มีผู้รอดชีวิตที่เป็นบุคคลสำคัญคนหนึ่งเล่าให้ผมฟังว่าไปดำน้ำที่เกาะสิมิลัน แต่รอดมาดได้ เพราะเคยดูหนังญี่ปุ่นเกี่ยวกับซึนามิ พอคลื่นมาก็รีบดำลึกลงไปอีก ส่วนลูกที่ขับเรืออยู่ก็ขับเรือออกไปในทะเลลึก ซึ่งเรื่องเหล่านี้ผู้คนไม่มีความรู้ นายวิษณุกล่าว 
ประชาไท - 28 ธ.ค.47 องค์ความรู้ในเรื่องคลื่นใต้น้ำนี้ยังสับสนมาก หลังเหตุการณ์ต้องมีการะดมความรู้เป็นการใหญ่ เพื่อเตรียมความพร้อม